
INAUGURA  LIS, 

D  E 

Diabete. 


Issectiones  anatomicae  cadaverumque  in- 
fpedtio,  fedes  morborum  occultas  explorando, 
medicinae  abfque  his  adjumentis  in  tenebris 
haerenti,  multum  lucis  attulerunt :  cognita 
enim  morbi  fede,  remedia  appoiita  quadam  virtute  pollen¬ 
tia,  quae  operationem  in  hoc  aut  illud  vifcus  dirigit,  faci¬ 
lius  eligere  poffumus :  applicationes  etiam  externae  parti 
affeftae,  mali  fomiti,  felici  cum  fucceffu  faepe  admo¬ 
ventur. 

Nonnulli  autem  in  hunc  maximi  emolumenti  fcopurn 
nimis  anxie  collimantes,  autumare  videntur,  quod  nullus 
e(t  morbus,  qui  aliquod  vifcus  pro  fede  fua  non  agnofcit ; 
cum  nihil  magis  verum  fit,  quam  quod  in  plerifque  mor¬ 
bis,  fluidorum  praefertim,  fedem  in  aliquo  vifcere  fixam 
invenire  omnino  impoffibile  efi; :  fi  autem  vifcus  in  culpa 
fit,  caufa  morbi  adeo  remota  evadit,  ut  prorfus  incerta  et 

A  hypothetica 

hypothetica  cenfeatur.  Pro  exemplo  hujus  erroris  eft 
Diabetes,  morbus  de  quo  nunc  verba  fadturus  fum,  cujus 
fedem  in  renibus  multi,  alii  autem  in  hepate  %  voluerunt. 

Diabetes,  a  fiafraho  pertranfeoy  eft  profluvium  urinae 
infolitum  fub  aquae  fpecie,  quo  omnia  aegri  fluida  cum 
viribus  exhauriuntur. 

Quod  inter  veteres  non  frequens  fuit  hicce  morbus,  ex 
fcriptis  eorum  fatis  clare  apparet  s  praecipue  autem  ex  Ga¬ 
leno  b,  qui  fe  tantum  bis  vidiffe  confitetur  :  Lommius  c  et 
Hildanus d  fe  non,  nifi  femel,  in  tota  fua  praxi  hoc  malum 
obfervafle  affirmant :  hodie  vero,  cum  luxui  et  intemperan¬ 
tiae  fe  comitem  faepius  adjungere  folet,  non  adeo  rarus  eff» 

Ex  antiquioribus  aliqui e,  in  phaenomenis  hujus  morbi 
explicandis,  commentitias  quafdam  facultates,  attradlricem, 
retentricem,  et  expultricem  renibus  adfcripferunt  3  hafque 
dotes  quodammodo  depravatas  hunc  morbum  producere 
cenfuerunt :  at  fanguinis  circuitus  detedtus  haec  lafcivien- 
tis  cerebri  figmenta  penitus  delevit,  et  homines  ratiociniis 
fuis  bafin  firmiorem  adftruere  coegit. 

Qua  MVIS" 

a  A&uarius,  cap.  xi.  Mead  on  poifons,  ejfay  i .  p,  32V 

b  De  loc.  affed.  lib.  vi.  cap.  3. 

c  Obfervation.  Medicinal.  lib.  ii.  p.  216. 

d  Obfervation.  Chirurgic.  centur.  v.  obfervat.  53. 

®  Oribaiius  de  renibus,  cap.  xxvii. 

Paul,  Aginet,  de  re  Medica,  lib.  iii.  cap.  45U 
Theophilus  lib.  de  urinis,  cap.  5* 

Quamvis  hunc  morbum  primo  ingruentem  dignofcere 
difficile  lit,  cum  tamen  inveteraverit,  fymptomata  quaedam 
ab  aliis  morbis  liquido  diftinguunt.  Aretaeus  a  dicit,  quod 
cum  futurus  eft,  os  humore  privatur,  faliva  eft  albida, 
fpumans  perinde  atque  in  fiti $  nondum  tamen  fitiunt. 

Prognosis  ex  diuturnitate  mali  deduci  queat ;  primo 
enim  adventanti  facile  occurritur ;  fed  cum  adoleverit,  re¬ 
mediis  parum  aufcultat,  neque  facile  evincitur.  Riverius  b 
fenibus  periculofum  afferit ;  Lommius  c  autem,  quod  cu¬ 
rari  nunquam  poteft,  cum  in  vetuftatem  incidit,  affirmat. 

In  caulis  hujus  morbi  invefligandis,  a  femita  trita  cele¬ 
berrimis  viris  preffa,  quorum  veftigiis  infiftere  in  aliis  re¬ 
bus  mihi  ambitio  effiet,  paululum  defledtere  aufus  fum ; 
quamvis  fatis  compertum  habeo,  quam  plena  periculi  res 
eft,  novas  vel  potius  defuetas  in  medium  proferre  opinio¬ 
nes,  praefertim  cum  medendi  methodus  his  innititur ; 
quamque  inutilis  eft  omnis  theoria,  nili  quatenus  praxin  vel 
promovet,  vel  corrigit :  hanc  igitur  opinionem  quam  pro- 
politurus  fum,  quorundam  celebrium  audtorum  fuffragiis 
firmare  conabor. 

Laxitas  renum,  pro  prima,  et  pervulgata  hujus  morbi 
caufa,  a  plerifque  d  ftatuitur  3  quae  potius  effedtus  vel 

fignurm 

a  Lib.  ii.  de  lign.  et  cauf.  diuturn.  morbor.  cap.  2, 

b  Prax.  Medie,  lib.  xiv.  cap.  6. 

£  Loco  jam  citato. 

d  Oribafii  fynopfe«s  lib.  ix.  cap.  35.  - 

Boerhaav.  Inftitution.  parag.  824. 

Frederic.  Hoffman.  opera  omnia,  tom.  x.  p.  307» 

fignum  morbi,  a  quo  tanquam  a  caufa  fua  producitur, 
habeatur  ;  mihi  enim  prae  caeteris  omnibus  fententia  Wil- 
lifiana  arridet,  quod  hic  morbus  potius  et  immediatius  fan- 
guinis  efl  affedtio,  ab  ejus  diffolutione  orta,  quam  renum. 
Hanc  opinionem  omnibus  nervis  tueri  nititur  Willilius  a  ; 
cui  Huxhamus  b  etiam  afTentiri  videtur  his  verbis ;  Sudor 
forfan  profufus,  diarrhaea,  diabetes,  et  falivationes  fponta- 
neae,  a  quadam  feroforum  globulorum  diffolutione  orian¬ 
tur. 

Aretaeus  c  hunc  morbum  hydropis  fpeciem  exiftimat, 
et  eandem  humorum  colliquationem  fupponit,  renes  vero 
in  culpa  effe  ne  vel  fufpicari  videtur. 

Primo  hujus  morbi  adventu  nullum  apparet  fymptoma, 
quod  renes  vitiatos  effe  oftendat ;  urina  enim  modo  fere 
ufitato,  folito  autem  pallidior  et  copiofior  excernitur  :  hoc 
faepiflime  in  multis  cafibus,  impedita  a  fufcepto  frigore 
perfpiratione  et  fimilibus,  abfque  aliqua  fecernentium  va- 
forum  noxa,  evenit :  renes  tamen,  morbi  decurfu,  in  rui¬ 
nam  etiam  trahi,  et  a  debilitate,  quae  per  totum  corpus 
graffatur,  tandem  peffundari,  haud  inficias  ibo  $  hoc  au¬ 
tem  fero  fit,  et  morbo  potius  fupervenit,  quam  praecedit. 

Sanguinem  ex  globulis  rubris  fero  flavo  innatantibus, 
hos  autem  fingulos  ex  fex  ferofis,  hos  denuo  ex  fex  lym¬ 
phaticis,  conflari,  omnibus  in  Medica  arte  vel  tyrombus 
notum  efl: :  haec  globulorum  feries  eoufque  fortaffe  im¬ 
minuitur, 

a  Pharmaceut.  rational.  feft.  iv.  cap.  3. 

b  EJJay  on  Fe‘vers,  chap .  v.  p.  46. 

c  de  morbor.  diuturn.  curatione,  lib,  ii,  cap.  2, 

minuitur,  ut  non  folum  vifum,  fed  captum  etiam  huma¬ 
num  effugiat  :  talis  liquidi  crafis  ex  particulis  mole  tam 
diverfls  conflati,  variis  diffolutionis  gradibus  hoc  obnoxium 
reddit :  et  certus  forfan  diffolutionis  gradus  certi  cujufdam 
morbi  parens  fit,  et  humores,  ad  hanc  potius  quam  illam 
glandulam  tranfeundum,  difponat :  fle  jalappa  humores 
ad  glandulas  inteftinales,  mercurius  ad  falivales,  nitrum  ad 
renes,  determinat. 

Di athesis  fanguinis  variis  modis  mutari  poflit;  in  fe- 
rofam  vero  colluviem  fequentia  fundunt,  nimirum  liquida 
aquofa,  tepida,  diluentia,  emollientia;  diuturnus  liquoris 
fpirituofl  abufus,  unde  vaforum  elafticitas,  qua  condenfa- 
tur  fanguis,  deftruitur ;  vita  fedentaria,  balneum  tepidum, 
multaque  alia,  quae  recenfere  non  opus  eft. 

Symptomata  hujus  morbi  funt : 

Copiofa  urinae  excretio,  quantitatem  liquoris  ingefti 
excedens. 

Pallida  et  infulfa  urina. 

♦  » 

Urinae  color  ladteus  et  dulcedo. 

Sitis  immodica,  et  febris  quaedam  hedlica. 

Intumefcentia  femorum,  crurum  et  pedum. 

Copiosam  urinae  excretionem  colliquationem  humorum 
neceffario  comitari  facile  patet :  fanguis  enim  jam  diffo- 
lutus  per  arterias  renales  vi  cordis  propulfus,  harum  ramu¬ 
los  fubftantiam  renum  perreptantes,  nullo  negotio  tranfit ; 
particulae  enim  orificiis  arteriolarum  refpondentes,  et  nul¬ 
li  lam 

lam  ibi  refiftentiam  invenientes  libero  itinere  feruntur,  et 
quafi  tranfcolantur.  In  hoc  loco  argumentum  haud  inva¬ 
lidum  obiter  occurrit,  quod  viae  renales  non  adeo  patulae 
funt,  ut  vulgo  cenfetur  ;  fi  enim  fic  fe  res  habeat,  quid 
obftat  quo  minus  hae  laxatae  et  ampliatae  arteriolae  glo¬ 
bulos  rubros  tranfmittant,  ut  hominibus  debilitatis  fuper 
ftrata  viarum  rheda  invedtis,  frequenter,  nunquam  autem, 
quod  fciam,  in  hoc  morbo  accidere  folet. 

Hominis  fani  urina,  ex  aqua,  fale,  oleo,  et  terra,  con¬ 
fiat  ;  inter  haec  elementa  aqua  prae  reliquis  abundat,  fal 
fapore  fuo,  oleum  colore  et  odore  fe  prodit :  experientia 
comprobatum  eft,  urinam  jamjam  a  fecernentis  organi  adtione 
pelvi  infufam,  limpidam  prorfus  et  inodoram  eflfe  ;  principia 
etenim  caetera  aquofis  particulis  adeo  copiofe  diluuntur,  ut 
fenfibus  noftris  fe  manifeftare  haud  poflint :  haec  lympha 
autem  colorem  fubflavefcentem,  faporem  falfum,  odorem¬ 
que  rancidum  mora  fua  in  viis  urinariis  induit,  qua  par¬ 
tes  tenuiores  et  aquofae  abforbentur,  et  tunc  caetera  ele¬ 
menta  fenfibus  noftris  patentia  facilius  percipiuntur.  In 
hoc  autem  morbo,  ob  tenuitatem  humorum  tranfitus  cele¬ 
rior  conceditur,  quam  ut  mora  ad  hanc  abforptionem  ne- 
ceflaria  detur  ;  et  fortaffe  vafa  abforbentia  adeo  debiliten¬ 
tur,  ut  fuis  officiis  fungendis  omnino  inepta  evadant ; 
praeterea,  cum  color  urinae  magna  ex  parte  ab  oleo  re¬ 
nixu  vaforum  attenuato,  fapor  vero  a  falibus  exaltatis  pen¬ 
dere  videntur,  facile  apparet,  quod  languente  fluidorum 
motu,  attritus  fatis  validus,  quo  color  et  fapor  fanae  urinae 
producantur,  haud  fiat:  hinc  pallida  et  infipida  devenit 

urina. 

urina ;  ideoque  in  hoc  morbi  ftadio  cum  fapore  fanae  urinae 
collata,  dulcis  utcunque  vocari  pofiit. 

Color  urinae  lafteus  organa  fanguificationi  infervientia 
diuturno  malo  jam  debilitata  te  flatur ;  haec  enim,  vi  fua 
elaftica  imminuta,  chylum  e  dudtu  thoracico  fanguini  affu- 
fum,  mifcere,  affimilare  et  elaborare  haud  poffunt,  at  cru¬ 
dum  et  fere  immutatum  ad  renes  fub  fpecie  ladtis  trajicien¬ 
dum  amandant :  fanguis  puellae  chlorofi  laborantis  ex  vena 
imprudenter  fedta  emilTus  hoc  clare  demonftrat,  fere  enim 
inftar  chyli  aibefcit. 

Dulcedo  urinae  a  multis  tanquam  fymptoma  hujus 
morbi  pathognomicum  cenfetur  :  in  explicatione  vero 
hujus  phaenomeni  multum  inter  fe  difcrepant, 

Willifius  dicit,  cc  Ita  a  fufpicari  fas  fit,  urinam  in  Diabete 

adeo  dulcelcere,  eo  quod  falibus  in  fero  combinatis  par- 
<c  ticulae  quaedam  fulphureae  ex  colliquatione  folidarum 
ic  partium  debilitatae  accrefcunt.” 

Keilius b  autem,  Pars  fanguinis  rubra  in  fero  liquata,  et 
“  per  renum  glandulas  amandata,  non  aliter  urinae  dulce- 

dinem  conciliat,  quam  lithargyrus  aut  corallium  aceto3 
S£  cum  falibus  nempe  coalefcendo,  eorumque  figuras,  ac 
u  proprietates  immutando.” 

Celeber.— 

*  Loco  citato. 

•>-  Tentamina  Medico-phifica,  tentam,  iv,  p.  121. 

Celeberrimus  autem  Mead  a  hanc  urinae  dulcedinem  de- 
fedhii  falis  in  aquofa  bilis  parte,  quam  ait  abfque  fale  dul- 
cefcere,  attribuit. 

Si  vero  haec  dulcedo  faccharina  morbi  ftadium,  in  quo 
color  urinae  ladteus  adeft,  comitetur,  haud  difficilis  expli¬ 
catu  videtur  :  omnes  enim  norunt,  quam  minimam  inter 
lac  et  chylum  differentiam  intercedere;  et* ex  chymicis  pa¬ 
tet,  quod  fal  ladhis  effentiale  indole  fua  faccharum  quodam¬ 
modo  aemuletur. 

Immodica  et  inexplebilis  fitis  morbi  hujus  comes  dirus 
et  importunus  femper  adeft ;  quamvis  enim  pars  aquofa 
ante  omnes  in  fanguine  abundat,  tamen  quum  continuo 
haec  eadem  ad  renes  ruat,  reliquae  corporis  partes  naturali 
fuo  humore  privantur,  et  glandulae  irrigationi  oris,  et  totius 
tubi  inteftinalis  dicatae,  fere  arefcunt :  in  oeconomia  etenim 
animali  pro  axiomate  poni  poffit,  una  aliqua  fecretione 
audta  reliquas  omnes  minui  :  praeterea  humores  inquilini 
a  vitiato  fanguine  fecreti,  a  conditionibus  fanis  defledtunt, 
et  acrimoniam  fufcipiunt,  quae  tenuem,  fubacidulum  po¬ 
tum  ad  eam  diluendam  efflagitat ;  hinc  litis  praefto  eft, 
ut  haec  acria  dilui,  diluta  vero  e  corpore  pelli  poffint :  tale 
quid  hydropicis  accidit,  in  quibus  licet  aquofa  colluvies 
tanta  pene  iit,  ut  hac  demerfi  fuffocentur,  tamen  liti  infa- 
liabili  plerumque  miferi  torquentur. 

Multae  caufae  ad  febrim  hedticae  fpeciem  producen¬ 
dam 


a  Loco  citato. 

dam  fimul  concurrunt.  In  fluidis  noftris,  ut  ob fervat 
Van  Swieten  %  certus  foliditatis  gradus,  quo  motus  his  vi 
cordis  impreflfus  continuari  poflit,  requiritur  ;  quando  haec 
debita  foiiditas  abeft,  inertes  evadunt  humores,  et  per  ca¬ 
nales  fuos  difficilius  propelluntur;  hanc  humorum  inertiam, 
cor  repetitis  iCtibus  fubigere  conatur,  nec  fe  ob  fibrarum 
fuarum  debilitatem  penitus  evacuare  valet,  fed  femper  fere 
in  fe  retinet  aliquam  fanguinis  partem,  quae  ad  contractio¬ 
nem  ftimulat,  et  hanc  febrim  heCticae  aemulam  excitat ; 
et  fortaffe  humores  hi  lenti  torpidique,  mora  fua  in  vafis, 
acrimoniam  quandam  fufceperunt,  quae  cor  fenfile  vellicat, 
et  in  tales  repetitas  contraCtiones  urget. 

Extremitatum  inferiorum  intumefcentia,  cum  aliis 
fymptomatibus  jam  memoratis,  magnam  inter  hunc  mor¬ 
bum  et  hydropem  fimilitudinem  indicare  videtur,  quam 
aliqui  auCtores,  ut  antea  notavimus,  obfervarunt :  hi  tu¬ 
mores  fub  noCtem  imprimis  confpicui  funt,  mane  vero  e- 
vanefcunt,  et  ex  hoc  oriri  videntur,  quod  fibrae  vafa  com¬ 
ponentes,  jam  morbo  labefaCtatae,  liquidis  diftendentibus 
nullo  cum  renixu  cedunt ;  tumores  hujufmodi  in  partibus 
pendulis  a  cordis  impetu  remotioribus  faepius  apparent, 
ipfa  etenim  fluidorum  gravitas  ad  reditum  impediendum, 
cum  aliis  caufis  confpirat ;  ficque  hoc  fymptoma  plerum¬ 
que  evanefcere  horizontali  aegri  decubitu,  vefpere  vero  ob 
caufas  praedictas,  redire  videmus. 

In  morbo,  ab  auCtoribus  inter  fe  toto  coelo  diflentientibus, 

C  explicato, 

-■*  Commentar,  in  Aphorif.  §  43-  P-  53- 

explicato,  certam  fcabilemque  medendi  methodum  infti- 
tuere  haud  facile  eft ;  finguli  enim  methodum  fuis  fenten- 
tiis  congruam  excogitarunt :  alii a  abftinentiam  ab  omnibus 
aquofis,  et  urinam  cientibus  praecipiunt,  alii  b  autem  ho¬ 
rum  ufum  commendant ;  alii  c  adftringentia  praefcribunt, 
alii d  autem  tanquam  inefficacia,  imo  exitialia  condemnant 
at  notatu  dignum  eft,  quod  inter  tot  varias  et  diverfas  opi¬ 
niones,  aqua  calcis  locum  fuum  tenet,  et  a  plerifque  e 
praefcribitur* 

Qui  hunc  morbum  imbecillitati  renum  afcribunt,  hi,  fi 
fibi  ipfis  confentiant,  ab  aftringentibus  remediis  curationem 
inchoare  debent,  quae,  fi  fidem  aucftoribus  quibufdam  non 
inferioris  notae  adhibeamus,  in  initio  morbi  periculofiffima 
funt,  quoniam  fluxum  urinae  cohibent,  et  hofte  nondum 
expulfo,  peflulum  foribus  obdunt,  viam  praecludunt,  mul¬ 
taque  mala  fymptomata  pariunto 

Aretaeus  Cappadox  dicit  Sin  autem  vel  parum 

temporis  a  meiendo  abftinuerint,  intumefcunt  lumbi,., 
m  teftes,  et  ilia/* 

Junkerus  fic  etiam  g,  €€  Aftringentia  fi  in  Diabete  ad 

fluxum 

a  Celfus,  lib.  iv.  eap.  20.  Paul.  Aginet,  de  re  medie,  lib,  iii.  cap.  45, 

b  Keil.  Tentam,  medico-phifica,  tentam,  iv. 

e  Sha<vfs  PraElice  of  Pbyjicy  part  l.feff.  1 5.  p.  256. 

d  Willis.  loco  citato. 

e  Vid.  Willis.  Keil.  etMead.  locis  citatis. 

*  Loco  citato. 

§  Confpedt  medicinae,  tabula  soo.  p.  8n» 

£C  fluxutn  cohibendum  adhibentur,  vifcera  vehementius 
4C  conftringunt,  tumores  lumborum,  immo,  afcitem  et 
u  mortem  accelerant.’' 

Certe  rationi  confentaneum  videtur,  quod  nili  prius 
fluidorum  vitium  corrigatur,  quam  renes  conftringantur,  ab 
uno  loco  fruftra  arcemus,  cum  in  alium  magis  patulum,  et 
qua  data  porta  citiflime  irruent. 

Hac  de  caufa  igitur  in  initio  hujus  morbi  ab  adftringen- 
tibus  prorfus  abftinerem,  cum  indicationes  curativae  ita  fefe 
habere  videntur. 

Primo,  Sanguinem  invigorare,  et  particulis  nimis  facile 
a  fe  mutuo  dilabentibus,  cohaefionem  conciliare. 

Secundo,  Partes  folidas  corroborare,  et  morbi  reditum 
praecavere. 

Ad  primam  indicationem  refpondendam,  remedia  balfa- 
mica,  incrafiantia,  exhibenda  funt.  Gummi  Arabicum,  tra¬ 
gacantha,  ichthyocolla,  emulfiones  ex  amygdalis  dulcibus, 
piftaciis,  et  feminibus  papaverum  alborum,  decodta  ex 
althaea,  et  confolida  majori :  lac  coftum,  opium  etiam, 
quod  perfpirationem  auget,  flcque  reliquas  fecretiones  mi¬ 
nuit,  bonos  praeftat  effedtus.  Omnibus  autem  modis  fan- 
guinem  compingentibus  medicina  gymnaftica  palmam  facile 
praeripit  $  et  hinc  At,  quod  laboribus  exercitati  fanguinem 
magis  coccineum  habent,  quam  qui  vitam  fedentariam  et 
inertem  degunt  5  haec  autem  intendi  aut  remitti  poflit  pro 

viribus 

viribus  aegri,  initio  a  lenioribus  exercitiis  fado,  et  ad  va- 
lentiora  fenlim  progrediendo  ;  fi  vero  adeo  debilis  fit  aeger, 
ut  exercitium  fuftinere  haud  queat,  fridio  vices  ejus  quo¬ 
dammodo  fupplere  poffit» 

Quando  ex  imminuto  urinae  fluxu,  et  aliis  fymptoma- 
tibus  mitigatis,  compertum  fatis  haberem,  quod  fanguinis 
erafis  in  melius  mutabatur,  ad  fecundam  intentionem  ani¬ 
mum  adverterem. 

j 

Partes  fcilicet  folidas  corroborare,  et  morbi  reditum 
praecavere.  Ad  hanc  implendam  in  ufum  revocanda  funt 
adftringentia,  cortices  nimirum  granatorum,  cortex  Peru- 

vianus,  rhabarbarum  modice  fumptum,  radices  tormen» 

♦ 

tiliae  et  biflortae,  frudus  mefpilorum,  et  hujufmodi,  in  for¬ 
mulis  aegri  palato  arridentibus ;  aquae  etiam  chalybeatae 
prodefle  poflimt,  aqua  calcis  propinanda  eft  ad  quantitatem 
unciarum  quatuor  ter  aut  quater  de  die ;  per  decurfum 
hujus  morbi  totum,  vidus  fit  levis,  ficcus,  et  parcus,  ex  hor¬ 
deo,  oryza,  tritico,  milio,  pane  bis  codo,  gelatina  ex 
cornu  cervi  vel  pedibus  vitulinis,  cum  pauxillo  grati  cujuf- 
dam  acidi ;  cyathus  vini  meracioris  fubinde  concedatur,  et 
ad  fitim  fedandam,  potus  fit  ex  emulfione  Arabica,  cum 
elixiris  vitrioli  aut  fpiritus  fulphuris  per  campanam  q.  fi 
ad  gratum  acorem :  his  demum  aegro  infiftendum  erit, 
donec  omni  ex  parte  convaluerit. 


FINIS. 


